Unge nordjyske iværksættere præsenterede i dag deres forretningsideer i Aalborg Storcenter

 

140 elevvirksomheder fra nordjyske gymnasier og erhvervsskoler var i dag samlet til salgsmesse. En af virksomhederne var Sound of food som består af fem kokkeelever fra Food College Aalborg. De har produceret en kogebog der kun består af lydfiler. Mia Nielsen er gruppens direktør. Vi har lavet en virksomhed helt fra bunden. Vi har lært hvordan man laver et budget og hvordan den gode ide bliver til virkelighed, siger hun til TV2/Nord. Elev-virksomhederne bliver bedømt af et dommerpanel, som vurderer hvor holdbare iværksætter-ideerne er. 30 af dem går videre til en national salgsmesse.